የኢትዮጵያ አየርመንገድ ወደ ኢስታንቡል ቀጥታ በረራ ጀመረ
የስታርአሊያንስ አባል የሆነዉ የኢትዮጵያ አየርመንገድ በአለም 120ኛና በአዉሮፓ 19ኛ መዳረሻ ወደ ሆነችዉ የቱርክ ከተማ ኢስታንቡል ቀጥታ በረራ ጀመረ፡፡በረራዉ ከአሁን በፊት የቱርክ አየርመንገድ በየቀኑ ወደ ኢትዮጵያ ከሚያደርገዉ ጉዞ በተጨማሪነት የሚያገለግል ሲሆን ኢትዮጵያንና ሌሎች የአፍሪካ ሀገራትን ከቱርክና ከአዉሮፓ ጋር ለማገናኘት የሚያገለግል ነዉ፡፡አየርመንገዱ ወደ ኢስታንቡል የጀመረዉ ቀጥታ በረራ ከ 70 አመት በላይ ያስቆጠረዉን የሁለቱን ሀገራት ግንኙነት የሚያጠናክር ሲሆን በቀጣይ ደግሞ በንግድ ኢንቨስትመንትና ቱሪዝም ዘርፍ በጋራ የሚሰሩ ስራዎችን የበለጠ የሚያጎለብት መሆኑ ተነግሯል፡፡ በቅርቡ ሦስት አዳዲስ ዘመናዊ አዉፕላኖችን ከዉጭ ለማስገባት ቅድመ ዝግጅቱን አጠናቋል፡፡